‘सेवा शर्तों में बदलाव किया जाए’
कम्प्यूटरप्रोफेशनल संघ हरियाणा इकाई नरवाना के कर्मचारियों ने मांगों को लेकर एक ज्ञापन एसडीएम कार्यालय के डिप्टी सुपरिंटेंडेंट को सौंपा। लघु सचिवालय के ई-दिशा केंद्र में कार्यरत पुष्पा रानी, वरुण जेपी, विनोद, सतीश, बबलू ने बताया कि वाहन पंजीकरण ड्राइविंग लाइसेंस के कार्य को अप्रत्यक्ष रूप से निजी हाथों में दिया जा रहा है। जिससे कम्प्यूटर प्रोफेशनल्स को अपने अपने परिवार के भविष्य को लेकर आशंका बनी हुई है, जबकि उक्त कार्यों को लंबे समय से कम्प्यूटर कर्मचारी कर रहे हैं। प्रदेश के सभी उपमंडल कार्यालयों क्षेत्रीय परिवहन कार्यालयों में पहले से लगे कम्प्यूटर प्रोफेशनल्स की सेवा शर्तों में बदलाव करना कम्प्यूटर प्रोफेशनल्स के हितों की अनदेखी करने के समान है। जिससे हजारों कम्प्यूटर आपरेटर का रोजगार संकट में है।
उन्होंने मांग की है कि वाहन पंजीकरण लाइसेंस के कार्यों में पहले से लगे हुए कम्प्यूटर प्रोफेशनल्स की सेवा शर्तों में बदलाव किया जाए एवं उन्हें विभाग में समायोजित किया जाए। इस मौके पर शीशपाल, बलकार, मुनीम मौजूद थे।
नरवाना. एसडीएमकार्यालय में सुपरीटेंडेंट को ज्ञापन सौंपते कम्पयूटर आॅपरेटर्स।
hin_Deva hin_Deva hin_Deva hin_Deva